ΕΙΣΑΓΩΓΗ

Χαίρομαι στην ιδέα πως μες το κατακαλόκαιρο μπορεί με κάποιον από εσάς να επικοινωνήσω! Αυτό με έκανε να θέλω να φτιάξω ξανά ένα φάκελο ηλεκτρονικής αλληλογραφίας. Δεν εννοώ ακριβώς ότι θα μιλάμε όπως με τα μηνύματα στα κινητά μας, αλλά θα ανταλλάσσουμε και θα κοινοποιούμε αυτά που ανακαλύπτουμε ως ωραίες ιδέες, εμπειρίες, δράσεις, επισκέψεις, θεάματα, ακούσματα, νέα... πράγματα που μας ενθουσιάζουν και μας προχωράνε πιο πέρα πνευματικά.

Σίγουρα μέσα στις διακοπές σας κάπου θα πάτε, κάτι θα δείτε, κάτι θα φωτογραφίσετε, θα ζωγραφίσετε, θα κατασκευάσετε, θα δημιουργήσετε...και θα θέλετε να το δείξετε στην παρέα. Μόνο που θα ήθελα και την άδειά σας για να το αναρτώ με το όνομά σας !

Οι γονείς και οι καθηγητές είναι ευπρόσδεκτοι στην παρέα. Γνωρίζω εκ πείρας ότι είναι αναγνώστες μας και γι’ αυτό βάζω και θέματα για μεγαλύτερους. Όποτε έχετε όρεξη και θέματα, στείλτε τα χωρίς άγχος, ούτε εσείς ούτε εγώ. Δεν έχουμε να καλύψουμε καμία ύλη σχολική. Ευχάριστη συνάντηση των σκέψεών μας κάνουμε, σαν να βρισκόμασταν στη θάλασσα για μπάνιο και λέγαμε τα νέα μας!

Καλά να περνάτε!!!!

